wickkiey/tamil-wikipedia-chunked huggingface dataset:
# பாரதிய ஜனதா கட்சி

## கொள்கையும் அரசியல் நிலையும்

### வெளியுறவுக் கொள்கை

(இடது). வாஜ்பாய் ஆட்சிக்காலத்தில் இந்தியாவுக்கும் ரஷ்யாவுக்கும் இடையேயான பாதுகாப்பு உறவுகள் பலப்படுத்தப்பட்டதோடு பல முக்கிய ராணுவ ஒப்பந்தங்கள் கையெழுத்தாயின]]  
சோவியத் ஒன்றியத்துடன் நட்புறவு பாராட்டிய காங்கிரஸ் அரசை பா.ஜ.க அடிக்கடி விமர்சித்து வந்துள்ளது. பா.ஜ.க வின் ஆட்சிக்காலத்தில் அமெரிக்காவுடனான உறவை இந்தியா பலப்படுத்திக்கொண்டது. இந்திய-அமெரிக்க உறவுகள், 2000-ஆம் ஆண்டு அப்போதைய அமெரிக்க அதிபரான பில் கிளின்டனின் இந்திய வருகையின்போது மேலும் முன்னேற்றமடைந்தன. அமெரிக்காவில் செப்டம்பர் 11, 2001-இல் நடந்த தீவிரவாதத் தாக்குதல்களுக்குப் பிறகு, தீவிரவாதத்தை ஒடுக்குவதிலும் அல் காயிதா மற்றும் தலிபான் போன்ற தீவிரவாத அமைப்புகளுக்கெதிரான நடவடிக்கைகளிலும் அமெரிக்காவிற்கு இந்தியா தனது ஒத்துழைப்பை நல்கியது. இதற்குப் பிரதியாக அமெரிக்கா, இந்தியாவிற்கு முதலீடு, வர்த்தகம் மற்றும் ராணுவம் போன்ற துறைகளில் உதவியது.  
இந்தியாவின் எதிரிகளாகக் கருதப்படும் பாகிஸ்தான் மற்றும் சீனா ஆகிய நாடுகளுடனான உறவுகளையும், வாஜ்பாய் பிரதமராக இருந்த போது இந்தியா மேம்படுத்திக் கொண்டது. வாஜ்பாய், 1998-இல் பாகிஸ்தான் சென்று தில்லி-லாகூர் பேருந்துப் போக்குவரத்து சேவையைத் துவக்கி வைத்தார். 1998 அணு வெடிப்புச் சோதனைக்குப் பிறகு நலிவடைந்திருந்த இந்திய-பாகிஸ்தான் உறவுகளைப் புதிப்பித்துக்கொள்ள, இரு நாடுகளும் லாகூர் உடன்படிக்கையில் கையெழுத்திட்டன. ஆனாலும் பாகிஸ்தான் ராணுவம் இந்திய எல்லைக்குள் ஊடுருவியது. 2001இல் பா.ஜ.க வின் தலைவராக இருந்த பங்காரு லட்சுமண் மீது குற்றம் சாட்டப்பட்டது. இதையடுத்து, கட்சியின் விதிகளுக்குட்பட்டு அவர் தலைவர் பதவியில் இருந்து பலவந்தமாக நீக்கப்பட்டார். அவர் மீது குற்றவியல் வழக்குப் பதியப்பட்டு, ஏப்ரல் 2012 இல் நான்கு ஆண்டுகள் சிறைத் தண்டனை அளிக்கப்பட்டது.
# பாரதிய ஜனதா கட்சி

## கொள்கையும் அரசியல் நிலையும்

### லிபேரான் குழுவின் அறிக்கை

மன்மோகன் சிங் லிபேரானால் 2009 இல் சமர்ப்பிக்கப்பட்ட அறிக்கையின்படி, அயோத்தியில் பாபர் மசூதி இடிப்புக்குக் காரணமான 68 நபர்களில் சில பா.ஜ.க பிரமுகர்களின் பெயரும் இடம்பெற்றுள்ளது. அவர்களுள் முன்னாள் பிரதமர் அடல் பிகாரி வாஜ்பாய், கட்சியின் அப்போதைய நாடாளுமன்றத் தலைவரான லால் கிருஷ்ண அத்வானி, உத்திரப் பிரதேசத்தின் அப்போதைய முதல்வரான கல்யாண் சிங் போன்றோர் குறிப்பிடத்தக்கவர்கள். தனக்கு சாதகமான அதிகாரிகளை அயோத்தியில் நியமித்ததாக கல்யாண் சிங் மீது குற்றம் சாட்டப்பட்டது.
# பாரதிய ஜனதா கட்சி

## இதனையும் காண்க

- பாரதிய ஜனதா கட்சியின் அமைப்பு
# இந்திய தேசிய காங்கிரசு

** இந்திய தேசிய காங்கிரசு** (*Indian National Congress*; சுருக்கமாக **இதேகா ** பொதுவாக ** காங்கிரசு கட்சி ** இந்தியாவின் மிகப்பெரிய அரசியல் கட்சிகளில் ஒன்றாகும். 1885–இல் தொடங்கப்பட்ட காங்கிரஸ் ஒரு சமரச இயக்கமாக ஆரம்பிக்கப்பட்டு பின்னாளில் இந்திய விடுதலை இயக்கத்தை முன்னெடுத்துச் செல்லும் ஒரு போராட்ட இயக்கமாக செயல்பட்டு இந்தியாவிற்கு சுதந்திரம் பெற்று கொடுத்த போராட்ட இயக்கமாக இருந்தது. அதன் பிறகு மகாத்மா காந்தி அவர்கள் இவ்வியக்கத்தை இந்திய சுதந்திரத்திற்கு பிறகு நியாயமாக கலைத்துவிடலாம் என்று கூறிய போதும் கூட காங்கிரஸ் இயக்கத்தின் முக்கியத் தலைவர்களில் ஒருவரான ஜவஹர்லால் நேரு தலையீட்டால் இந்திய சுதந்திரத்திற்கு பிறகு அரசியல் கட்சியாக மாற்றப்பட்டு பல தேர்தல்களை சந்தித்து வெற்றி பெற்ற போதிலும் சுதந்திர இந்தியாவில் 1947க்கு பிறகு 54 வருடமும் 7 பிரதமர்களையும் ஆள வைத்தது மட்டுமல்லாமல் காங்கிரஸ் கூட்டணி ஆதரவில் 58 வருடங்களும் 4 பிரதமர்களை ஆள வைத்து இந்தியாவை அதிக காலம் ஆண்ட ஒரே பெருமைக்குரிய அரசியல் கட்சியாக காங்கிரஸ் கட்சி திகழ்ந்து வருகிறது. மேலும் இக்கட்சியின் அமைப்புகளில் 15 மில்லியன் இந்திய மக்களும் ஆங்கிலேய ஆட்சியை எதிர்த்து நாடு முழுவதும் நடந்த போராட்டங்களில் 70 மில்லியன் மக்களும் பங்கெடுத்தனர். 1947-இல் இந்தியா விடுதலை அடைந்த பின்னர் நாட்டின் அதிகாரம் மிகுந்த அரசியல் கட்சியாக உருவெடுத்தது. ஐக்கிய முற்போக்குக் கூட்டணியின் முதன்மை உறுப்பினராகவும் இக்கட்சி விளங்குகிறது.
# இந்திய தேசிய காங்கிரசு

## வரலாறு

இந்தியத் தேசிய காங்கிரசு கட்சியின் வரலாற்றை விடுதலைக்கு முன்பு, விடுதலைக்கு பின்பு என இரு காலப் பகுதிகளாகப் பிரிக்கலாம்.
# இந்திய தேசிய காங்கிரசு

## விடுதலைக்கு முன்பான காலப் பகுதி

1885ஆம் ஆண்டு தொடங்கப்பட்ட இந்திய தேசிய காங்கிரசு கட்சி தொடக்க காலத்தில் இந்தியாவில் பிரித்தானிய ஏகாதிபத்தியத்தை எதிர்க்கவில்லை. அப்போது இதன் குறிக்கோள் கல்வி கற்ற இந்தியர்களுக்கு அரசில் பெரும் பங்கு வாங்கி தருவது தான்.ravi ram, karthi, lilee, சுரேந்திரநாத் பானர்ஜி மற்றும் வில்லியம் வெட்டர்பர்ன் ஆகியோரால் தொடங்கப்பட்ட **இந்திய தேசிய காங்கிரசு** கட்சியின் முதல் தலைவராக, பம்பாயில் 1885 திசம்பரில் நடந்த கூட்டத்தில் subash தேர்ந்தெடுக்கப்பட்டார். இதில் 72 உறுப்பினர்கள் கலந்து கொண்டார்கள். முதல் கூட்டம் புனேயில் நடப்பதாக இருந்தது, ஆனால் பிளேக் என்னும் கொள்ளை நோய் புனேயில் இருந்ததால் அக்கூட்டம் பம்பாய்க்கு மாற்றப்பட்டது.  
இதன் இரண்டாம் கூட்டம் 1886 திசம்பர் 27-ல் நடைபெற்றது. இதில் 436 பேர் கலந்து கொண்டனர். இந்த மாநாட்டின் தலைவராக தாதாபாய் நௌரோஜி அறிவிக்கப்பட்டார். இவரின் முயற்சியால் "Indian National Congress" என்று பெயர் மாற்றப்பட்டது. இந்த மாநாட்டில் சுரேந்திரநாத் பானர்ஜியின் "Indian National Union" காங்கிரசுடன் இனைக்கப்பட்டது.  
முன்றாவது மாநாடு சென்னையில் 1887 திசம்பர் 27-ல் நடைபெற்றது.  
பிரித்தானிய அரசின் எதிர்ப்பு காரணமாக காங்கிரசின் கொள்கையில் மாற்றம் கண்டது, இக்கட்சி விடுதலைப்போரில் தீவிரம் காட்ட தொடங்கியது. 1907 -ல் காங்கிரசில் தீவிரபோக்குடையோர், மிதபோக்குள்ளோர் என 2 குழுக்கள் உருவாகின. தீவிரபோக்குடையோர் பால கங்காதர திலகர் தலைமையிலும், மிதபோக்குடையோர் கோபால கிருஷ்ண கோகலே தலைமையிலும் இயங்கினர். பாலகங்காதர திலகரின் செல்வாக்கால் காங்கிரசு இந்தியாவின் முதல் ஒருங்கிணைந்த பெரும் இயக்கமாக உருவாகியது. இலட்சக்கணக்கான மக்களை ஆங்கிலேயருக்கு எதிராக திரட்டியது.  
இந்திய விடுதலைப்போரில் முதன்மையான இடம்பிடித்த பால கங்காதர திலகர், கோபால கிருஷ்ண கோகலே, லாலா லஜபத் ராய், பிபின் சந்திர பால், முகமது அலி ஜின்னா, தாதாபாய் நௌரோஜி, வ. உ. சிதம்பரம் பிள்ளை போன்ற தலைவர்களை காங்கிரசு கட்சி உருவாக்கியது. காங்கிரசின் வரலாற்றை பட்டாபி சித்தராமையா எழுதி உள்ளார். இவர் காங்கிரசின் தோற்றம் ஒரு மர்மமாகவே உள்ளது என்று கூறிப்பிட்டுள்ளார். உமேசு சந்திர பானர்ஜி காங்கிரசின் தோற்றம் பற்றி "The Saftey Wall Theory"-யில் கூறினார். இதன் படி ஆங்கிலேயர்கள் தமது ஆட்சியை பாதுகாத்து கொள்வதற்காக "ஆலன் ஆக்ட வின் ஹியூம் உதவியுடன் காங்கிரசை உருவாக்கினர் என்று கூறுகிறார்.
# இந்திய தேசிய காங்கிரசு

## விடுதலைக்கு முன்பான காலப் பகுதி

### காந்தியின் கால பகுதி

காந்தி 1915 ல் தென் ஆப்பிரிக்காவிலிருந்து இந்தியா திரும்பினார். தென்னாப்பிரிக்காவில் வெள்ளையருக்கு எதிராக அறவழிப்போர் நடத்தியதால் காந்தியின் புகழ் இந்தியாவிலும் பரவியிருந்தது. தாயகம் திரும்பியதும் தன்னை இந்திய விடுதலைப்போரில் ஈடுபடுத்திக்கொண்டார். அறவழிப்பாதையை ஆதரித்தாலும் முதலாம் உலகப்போரில் ஆங்கிலேயர்களை ஆதரித்தார். காங்கிரசு இயக்கம் அன்னி பெசன்ட் அவர்களின் தன்னாட்சி இயக்கத்திற்கு ஆதரவு கொடுத்தது. இந்து முசுலிம் ஒற்றுமை வேண்டி காலிபத் இயக்கத்தை ஆதரித்தார். திரும்பர் 1917ஆம் ஆண்டில் கல்கத்தாவில் நடந்த மாநாட்டில் இந்திய காங்கிரசின் தலைவராக காந்தி ஓராண்டிற்குத் தெரிவானார்.
# இந்திய தேசிய காங்கிரசு

## சின்னம்

- **பூட்டிய இரட்டை மாடுகள்** இதன் சின்னமாக 1969 பிளவுக்கு முன் வரை இருந்தது. பெரும்பான்மை அடிப்படையில் தேர்தல் ஆணையம் இந்திரா பிரிவுக்கு இரட்டை மாடு சின்னத்தை ஒதுக்கியது.
- இதை எதிர்த்து ஸ்தாபன காங்கிரசு (சிண்டிகேட் என இதை அழைப்பார்கள்) பிரிவு உயர் நீதிமன்றத்தில் தொடர்ந்த வழக்கில் இச்சின்னத்தை யாருக்கும் ஒதுக்காமல் இருக்கும் படி நீதிமன்றம் உத்தரவிட்டது.
- இந்திரா தலைமையிலான காங்கிரசுக்கு **பசுவும் கன்றும்** சின்னமும் ஸ்தாபன காங்கிரசுக்கு **ராட்டை சுற்றும் பெண்** சின்னமும் கிடைத்தன. நெருக்கடி நிலைக்கு பின் நடந்த தேர்தலில் இந்திரா காங்கிரசு பெரும் தோல்வி கண்டதையடுத்து.
- ஆளும் எதிர்கட்சியான ஜனதா கட்சி 1979ல் இரண்டாக பிளவுபட்டது. இதில் ஜனதா கட்சி பிரதமர் மொரார்ஜி தேசாய் தலைமையில் செயல்பட்டது.
- ராஜ் நாராயணன் தலைமையில் மதச்சார்பற்ற ஜனதா கட்சி சார்பாக சரண் சிங் பிரதமராக பதவி வகித்தார். அதற்கு இந்திரா தலைமையிலான பிரிவை 70 நாடாளுமன்ற உறுப்பினர்களும், சரண் சிங் தலைமையிலான பிரிவை 76 நாடாளுமன்ற உறுப்பினர்களும் ஆதரித்தார்கள். பிரதமர் சரண் சிங் தலைமையிலான குழுவுக்கு **பசுவும் கன்றும்** சின்னம் கிடைத்தது.
- பின்பு சரண் சிங் அளித்து வந்த ஆதரவை காங்கிரஸ் கட்சி விலக்கிக் கொண்டதால். இது பின்பு சரண் சிங் தலைமையில் ஜனதா கட்சி (எஸ்) என அழைக்கப்பட்டது.
- பின்பு இந்திரா காந்தி தலைமையிலான காங்கிரசுக்கு **கை** சின்னம் ஒதுக்கப்பட்டது.
- இந்த *கை சின்னம்* ஆனது காங்கிரஸ் கட்சியின் பிரதான தேர்தல் சின்னமாக மாறியது. அதன் பிறகு நடந்த நாடாளுமன்ற தேர்தல் மற்றும் பிற மாநிலங்களில் நடந்த சட்டமன்ற தேர்தலில் வென்றுள்ளது.
# இந்திய தேசிய காங்கிரசு

## கொள்கை மாற்றம்

- **காங்கிரஸ் கட்சி** இந்தியாவிற்கு அகிம்சா முறையில் சுதந்திரம் பெற்று கொடுத்த *சோசலிசம்* கட்சி என்று பார்த்தாலும் அதன் அடிப்படை கொள்கையானது இந்தியாவின் அடிப்படை மதமான இந்து மதம் சார்ந்த இந்து தேசியம் கொள்கை உடையது.
- ஆனால் காங்கிரஸ் கட்சியில் பிரதமர் நேருவின் மரணத்திற்கு பிறகு அவரது மகள் இந்திரா காந்தி பிரதமர் பதவியில் இருந்த போது காங்கிரஸ் மூத்த தலைவர்களுக்கு எதிராக பல செயல் திட்டங்களை நடைமுறைப்படுத்திய போதும் வாரிசு அரசியல் சர்வதிகார போக்கில் இந்திரா காந்தி நடந்து கொண்டதால், காங்கிரஸ் கட்சி இரண்டாக பிளவுபட்டு காமராஜர் தலைமையில் நிறுவன காங்கிரஸ் என்றும் இந்திரா காந்தி தலைமையில் இந்திரா காங்கிரசு என்று செயல்பட்டபோது பிரதமர் இந்திரா காந்தி தனது கட்சியின் ஆட்சிக்கு பிற கட்சிகளின் ஆதரவு பலத்தை பெறுவதற்கு தனது கட்சியின் கொள்கைகளான சமூக மக்களாட்சி, பழமைவாதம், இந்து தேசியம் கொள்கை உடன் **மதச்சார்பின்மை** என்ற கொள்கையை சேர்த்து கொண்டு அன்றைய காங்கிரசின் பிரதான எதிர்கட்சியான கம்யூனிஸ்ட் கட்சி மற்றும் இந்தியாவில் பல மாநிலங்களில் உள்ள மதச்சார்பற்ற கட்சிகளின் ஆதரவை பெறுவதற்கு அவ்வாறு இந்திரா காந்தி கொள்கை சமரசம் செய்து கொண்டார்.
# இந்திய தேசிய காங்கிரசு

## காங்கிரஸ் கட்சி தற்போது நேரடியாகவும் & கூட்டணியிலும் ஆளும் மாநிலங்கள் பட்டியல்

### காங்கிரஸ் கட்சி நேரடியாக ஆளும் மாநிலங்கள்

| 1 | இமாச்சலப் பிரதேசம் | சுக்விந்தர் சிங் சுகு (இதேகா) | இதேகா (40) | 11 டிசம்பர் 2022 | 40/68 | 11 டிசம்பர் 2027 |  |
| --- | --- | --- | --- | --- | --- | --- | --- |
| 2 | கர்நாடகம் | சித்தராமையா (இதேகா) | இதேகா (135) | 20 மே 2023 | 137/224 | 13 மே 2028 |  |
| 3 | தெலுங்கானா | அனுமுலா ரேவந்த் ரெட்டி (இதேகா) | இதேகா (64) சிபிஐ (1) | 7 டிசம்பர் 2023 | 75/119 | 3 டிசம்பர் 2028 | } |
# இந்திய தேசிய காங்கிரசு

## காங்கிரஸ் கட்சி தற்போது நேரடியாகவும் & கூட்டணியிலும் ஆளும் மாநிலங்கள் பட்டியல்

### காங்கிரஸ் கட்சி கூட்டணி ஆதரவில் ஆளும் மாநிலங்கள்

| 1 | தமிழ்நாடு | மு. க. ஸ்டாலின் | திராவிட முன்னேற்றக் கழகம் | 7 மே 2021 | (காங் 17)/234 | மே 2026 |  |
| --- | --- | --- | --- | --- | --- | --- | --- |
| 2 | ஜம்மு காஷ்மீர் | உமர் அப்துல்லா | ஜம்மு காஷ்மீர் தேசிய மாநாட்டு கட்சி | 16 அக்டோபர் 2024 | இம்மாநிலத்தில் மொத்தம் 114 சட்டமன்றத் தொகுதிகளில் மீதமுள்ள 24 தொகுதிகள் பாகிஸ்தான் ஆக்ரமிப்பில் இருப்பதால் அத்தொகுதிகளில் தேர்தல் நடத்தப்படாமல் தற்போது (காங் 6)/90 | அக்டோபர் 2029 |  |
| 3 | ஜார்கண்ட் | ஹேமந்த் சோரன் | ஜார்கண்ட் முக்தி மோர்ச்சா | நவம்பர் 2024 | (காங் 16)/81 | நவம்பர் 2029 | } |
# இந்திய தேசிய காங்கிரசு

## காங்கிரசின் பிரதான எதிர்கட்சிகள்

| 1 | காங்கிரஸ் கட்சி | இந்திய கம்யூனிஸ்ட் கட்சி | (1947–1971) (24–வருடம்) |
| --- | --- | --- | --- |
| 2 | இந்திய மார்க்சிஸ்ட் கம்யூனிஸ்ட் கட்சி | (1964–1996) (32–வருடம்) |  |
| 3 | நிறுவன காங்கிரஸ் | (1969–1977) (8–வருடம்) |  |
| 4 | ஜனதா கட்சி | (1977–1988) (11–வருடம்) |  |
| 5 | ஜனதா தளம் | (1988–1996) (8–வருடம்) |  |
| 6 | பாரதிய ஜனதா கட்சி | (1996–இன்று வரை) | } |
# இந்திய தேசிய காங்கிரசு

## காங்கிரஸ் சார்பாக தேர்ந்தெடுக்கப்பட்ட இந்திய பிரதமர்கள்

**இந்தியாவில் 54 வருடங்களாக அதிக காலம் ஆண்ட காங்கிரஸ் கட்சியின் சார்பாக 7 பிரதமர்களை வழங்கியுள்ளது.**  
| வரிசை எண் | பிரதமர் | ஆட்சிக்காலம் | ஆட்சி நிலவரம் | ஆண்டுகள் |  |
| --- | --- | --- | --- | --- | --- |
| 1 | ஜவஹர்லால் நேரு | 1947 முதல் 1964 முடிய | 1947 சுதந்திர இந்தியாவின் முதல் பிரதமராக தேர்வு 1951, 1957, 1962 நாடாளுமன்ற தேர்தலை சேர்த்து நான்கு முறையும் பெரும்பான்மையான அரசு | 17–வருடம் |  |
| 2 | குல்சாரிலால் நந்தா | 1965 மே மற்றும் ஜீன், மீண்டும் ஜனவரி 11, 1966 முதல் ஜனவரி 24, 1966 முடிய | இடைக்கால பிரதமராக இரண்டு முறை பெரும்பான்மையான அரசு | 26–நாட்கள் |  |
| 3 | லால் பகதூர் சாஸ்திரி | ஜூன் 9, 1964 முதல் ஜனவரி 11, 1966 முடிய | இடைக்கால பிரதமர் பெரும்பான்மையான அரசு | 2–வருடம் |  |
| 4 | இந்திரா காந்தி | ஜனவரி 24, 1966 முதல் மார்ச் 24, 1977 முடிய மீண்டும் ஜனவரி 14, 1980 – அக்டோபர் 31, 1984 | 1966 நம்பிக்கை வாக்கெடுப்பில் வெற்றி பெற்று 1967, 1971, 1980 மூன்று நாடாளுமன்ற தேர்தலிலும் வெற்றி பெற்று பெரும்பான்மையான அரசு | 15–வருடம் |  |
| 5 | ராஜீவ் காந்தி | அக்டோபர் 31, 1984 முதல் டிசம்பர் 2, 1989 முடிய | 1984 நாடாளுமன்ற தேர்தலில் வெற்றி பெற்று பெரும்பான்மையான அரசு | 5–வருடம் |  |
| 6 | பி. வி. நரசிம்ம ராவ் | ஜீன் 21 1991 முதல் மே 16 1996 முடிய | 1991 நாடாளுமன்ற தேர்தலில் வெற்றி பெற்றாலும் ஆட்சி அமைக்க அறுதிபெரும்பான்மை பெறாததால் மற்ற மாநில கட்சிகளின் ஆதரவில் கூட்டணி அரசு | 5–வருடம் |  |
| 7 | மன்மோகன் சிங் | 22 மே 2004 முதல் 25 மே 2014 முடிய | 2004, 2009 இரண்டு நாடாளுமன்ற தேர்தலில் வெற்றி பெற்றாலும் இருமுறையும் ஆட்சி அமைக்க அறுதிபெரும்பான்மை பெறாததால் (ஐக்கிய முற்போக்குக் கூட்டணி) தலைமையில் முதல் ஆட்சி காலத்தில் இரண்டு இடதுசாரி கட்சிகள் மற்றும் பிற மாநில கட்சிகள் ஆதரவிலும் இரண்டாவது ஆட்சி காலத்தில் பிற மாநில கட்சிகளின் ஆதரவில் கூட்டணி அரசு | 10–வருடம் | } |
# இந்திய தேசிய காங்கிரசு

## காங்கிரஸ் கட்சி கூட்டணி ஆதரவில் பிரதமர்கள்

**காங்கிரஸ் கட்சி சார்பில் 7 பிரதமர்கள் 54 வருடமும் அதன் பிறகு காங்கிரஸ் கூட்டணி ஆதரவில் 3 கட்சிகளை சார்ந்த 4 பிரதமர்களும் வெவ்வேறு காலகட்டத்தில் தலா 1 வருடத்திற்கு மொத்தமாக 4 வருடம் ஆண்டுள்ளனர். காங்கிரஸ் கட்சி கூட்டணி ஆதரவுடன் சேர்த்து 58 வருடங்கள் இந்தியாவை ஆண்டுள்ளது.**  
| 1 | காங்கிரஸ் கட்சி | இந்திரா காந்தி | மதச்சார்பற்ற ஜனதா கட்சி | காங்கிரஸ் கட்சி+சிபிஐ+பிற மாநில கட்சிகள் | சரண் சிங் | (1979–1980) 1–வருடம் |
| --- | --- | --- | --- | --- | --- | --- |
| 2 | இராஜீவ் காந்தி | சமாஜ்வாடி ஜனதா கட்சி | காங்கிரஸ் கட்சி+பாஜக+பிற மாநில கட்சிகள் | சந்திரசேகர் | (1990–1991) 1–வருடம் |  |
| 3 | சீதாராம் கேசரி/சோனியா காந்தி | ஜனதா தளம் | (ஐக்கிய முன்னணி) தலைமையிலான காங்கிரஸ் கட்சி+சிபிஐ+சிபிஎம்+பிற மாநில கட்சிகள் | தேவ கவுடா | (1996–1997) 1–வருடம் |  |
| 4 | ஐ. கே. குஜ்ரால் | (1997–1998) 1–வருடம் | } |  |  |  |
**(மேலும் இந்த பட்டியலில் உள்ள 4 பிரதமர்களும் மக்களால் நேரடியாக தேர்தல் முறையில் தேர்ந்தெடுக்கப்படாமல் காங்கிரஸ், பாஜக, சிபிஐ, சிபிஎம் என இரண்டு இடதுசாரி கட்சிகள் மற்றும் பிற மாநில கட்சிகளின் ஆதரவு நிலைபாட்டில் தேர்ந்தெடுக்கப்பட்ட பிரதமர்கள் ஆவர்)**
# திராவிட முன்னேற்றக் கழகம்

**திராவிட முன்னேற்றக் கழகம்** (*Dravida Munnetra Kazhagam*, **திமுக**) என்பது ஓர் இந்திய அரசியல் கட்சி ஆகும். குறிப்பாக இக்கட்சி தமிழ்நாடு மாநிலத்திலும், புதுச்சேரி ஒன்றியப் பிரதேசத்திலும் செயற்பட்டு வருகிறது. தற்போது தமிழ்நாட்டில் ஆளும் கட்சியாக உள்ள திமுக, இந்திய அளவில் ஐக்கிய முற்போக்குக் கூட்டணி என்ற கூட்டமைப்பில் ஒரு கட்சியாக செயல்படுகிறது. திராவிடக் கட்சிகளில் ஒன்றான திமுக அறிஞர் அண்ணாதுரை, பெரியார் ஆகியோரின் சமூக-சனநாயக, சமூக நீதிக் கொள்கைகளை அடிப்படைக் கொள்கைகளாகக் கொண்டுள்ளது. பெரியாரினால் தொடங்கப்பட்ட திராவிடர் கழகத்திலிருந்து (1944 வரை நீதிக் கட்சி என அழைக்கப்பட்டது) அண்ணாதுரையும், வேறு சில தலைவர்களும் கருத்து வேறுபாடு காரணமாகப் பிரிந்து 1949 செப்டம்பர் 17 இல் சென்னை, ஜார்ஜ் டவுன், இல. 7, பவளக்காரத் தெருவில் கூடித் திராவிட முன்னேற்றக் கழகம் என்ற இயக்கத்தை உருவாக்குவது என்று முடிவெடுத்தனர். 1947 செப்டம்பர் 18 இல் ராயபுரம் ராபின்சன் பூங்காவில் பேரணி நடத்தப்பட்டு, கட்சியின் முதல் பொதுச்செயலராக அண்ணாதுரை தேர்ந்தெடுக்கப்பட்டார். கருப்பு, சிவப்பு வண்ணம் கொண்ட கொடி, திமுகவின் கொடியாகத் தேர்வு செய்யப்பட்டது.  
அண்ணாதுரை 1949 முதல் 1969 பெப்ரவரி 3 இல் அவர் இறக்கும் வரை கட்சியின் பொதுச் செயலராக பணியாற்றினார். 1967 முதல் 1969 வரை அவர் தமிழக முதலமைச்சராகவும் இருந்தார். அண்ணாதுரையின் காலத்தில், 1967 இல், திமுக இந்திய தேசிய காங்கிரசுக்கு அடுத்தபடியாக, முதல் தடவையாக இந்திய மாநிலம் ஒன்றில் தனிப்பெரும்பான்மையுடன் ஆட்சியமைத்த முதலாவது அரசியக் கட்சி என்ற சாதனையையும் ஏற்படுத்தியது. அண்ணாதுரையின் மறைவை அடுத்து மு. கருணாநிதி 1969 முதல் 2018 ஆகத்து 7 இல் அவர் இறக்கும் வரை கட்சித் தலைவராகப் பதவியில் இருந்தார். மு. கருணாநிதி ஐந்து தடவைகள் முதலமைச்சராகப் பதவியில் இருந்தார். இவற்றில் இரண்டு இந்திய ஒன்றிய அரசினால் கலைக்கப்பட்டது. தற்போது, கருணாநிதியின் மகன் மு. க. இசுட்டாலின் கட்சித் தலைவராக உள்ளார். இசுட்டாலின் 2017 இல் கட்சியின் செயல் தலைவராகவும், பின்னர் 2018 இல் கருணாநிதி இறந்த பின்னர் கட்சியின் தலைவராகவும் தேர்ந்தெடுக்கப்பட்டார்.  
2019 இந்தியப் பொதுத் தேர்தலில், திமுக 24 இடங்களைக் கைப்பற்றி, மக்களவையில் மூன்றாவது பெரிய கட்சியாக செயல்பட்டு வருகிறது. திமுக தமிழ்நாடு சட்டப் பேரவையில் ஐந்து தடவைகள் ஆட்சியில் இருந்து, ஆறாவது தடவையாகத் தற்போது ஆட்சியில் உள்ளது. *அண்ணா அறிவாலயம்* என அழைக்கப்படும் கட்சியின் தலைமையகம் சென்னை, தேனாம்பேட்டை, அண்ணா சாலையில் அமைந்துள்ளது. புதுவை, காரைக்கால், கருநாடகம், ஆந்திரம், மும்பை, அந்தமான் ஆகிய மாநிலங்களில் இக்கட்சிக்கு கிளைகள் உண்டு. திமுக.வின் அதிகாரப்பூர்வ ஏடாக ‘முரசொலி’ வெளிவந்து கொண்டிருக்கிறது.
# திராவிட முன்னேற்றக் கழகம்

## வரலாறு

1952ஆம் ஆண்டு நடைபெற்ற முதல் பொதுத் தேர்தலில் தி.மு.க. பங்கேற்கவில்லை. “திராவிடர்களின் கருத்தையறியாமலும் திராவிடர்களின் ஜீவாதார உரிமைக்கு ஊறு செய்யும் வகையிலும் ஒரே கட்சியரின் எதேச்சாதிகார முறைப்படியும் தயாரிக்கப்பட்ட இந்திய அரசியல் சட்டத்தை தி.மு.க. கண்டிப்பதன் அறிகுறியாக தேர்தலில் தி.மு.க. தனது வேட்பாளர்களை நிறுத்தவில்லை” என்று அக்கட்சி அறிவித்தது. இருப்பினும் “ஆந்திரம், கர்நாடகம், தமிழ்நாடு, கேரளம் ஆகிய திராவிட இன மொழிவழி மாநிலங்களை உள்ளடக்கிய தனியாட்சி பெற்ற திராவிட நாடு” கோரிக்கையை ஏற்றுக்கொள்ளும் வேட்பாளர்களை ஆதரிப்பதாக அக்கட்சி அறிவித்தது.  
1953 சூலை 14, 15இல் அன்றைய முதல்வர் ராஜாஜி கொண்டு வந்த குலக்கல்வித் திட்டத்துக்கு எதிர்ப்பு, “டால்மியாபுரம்” பெயரை “கல்லக்குடி” என பெயர் மாற்றக்கோரி போராட்டம், தமிழ்நாட்டு மக்களை ‘நான்சென்ஸ்’ என நேரு கூறியதற்கு எதிர்ப்பு தெரிவித்து கருப்புக் கொடி போராட்டம் ஆகிய மும்முனைப் போராட்டங்களை தி.மு.க. நடத்தியது.  
1956 மே 17, 18, 19, 20 தேதிகளில் திருச்சியில் நடைபெற்ற தி.மு.க. 2ஆவது மாநில மாநாட்டில் தேர்தலில் பங்கேற்பது என அக்கட்சி முடிவெடுத்தது. எந்த ஒரு மாநிலமும் எப்பொழுது வேண்டுமானாலும் இந்திய யூனியனில் இருந்து பிரிந்து சென்று தனித்து இயங்கும் உரிமையை தானே பெற்றிருக்க அரசியல் அமைப்பு “திருத்தம் வேண்டும்” என்று அத்தேர்தலில் தி.மு.க. கூறியது. மொத்தம் 112 இடங்களில் போட்டியிட்டு 15 இடங்களில் அக்கட்சி வென்றது.  
1958 மார்ச் 2இல் தி.மு.க. மாநிலக் கட்சியாக அங்கீகரிக்கப்பட்டு **உதயசூரியன்** தேர்தல் சின்னமாக ஒதுக்கப்பட்டது.  
1959இல் நடைபெற்ற சென்னை மாநகராட்சித் தேர்தலில் 90 இடங்களில் வென்ற தி.மு.க. முதன்முறையாக மாநகராட்சி மேயர் பொறுப்பேற்றது.  
ஏப்ரல் 19, 1961இல் அக்கட்சியிலிருந்து ஈ.வெ.கி. சம்பத் வெளியேறி தமிழ்த் தேசியக் கட்சியை உருவாக்கினார். இது தி.மு.க.வில் ஏற்பட்ட முதல் பிளவு. இலங்கையில் வாழும் தமிழர்களுக்காக 1961இல் திமுக பேரணி நடத்தியது.  
1962இல் நடைபெற்ற பொதுத் தேர்தலிலும் “திராவிட நாடு” விடுதலை கோரிக்கையை முன் வைத்து பிரச்சாரம் செய்தது தி.மு.க. இராஜாஜியின் சுதந்திராக் கட்சி, முஸ்லீம் லீக் ஆகியவற்றுடன் இணைந்து போட்டியிட்ட தி.மு.க. 50 இடங்களில் வெற்றி பெற்றது. இருப்பினும் அக்கட்சிப் பொதுச்செயலாளர் அண்ணாதுரை, காஞ்சிபுரம் சட்டப் பேரவைத் தொகுதியில் தோல்வியுற்றார்.  
1963இல் “பிரிவினை” பேசுவோர் தேர்தலில் ஈடுபடுவதைத் தடுக்கும் வகையில் “பிரிவினைத் தடுப்புச் சட்ட மசோதா”-வை இந்திய அரசு அறிவித்தது. இதையடுத்து 1963 சூன் 8, 9, 10 தியதிகளில் நடைபெற்ற தி.மு.க. பொதுக்குழுவில் அக்கட்சியின் முக்கியக் கொள்கையான “திராவிட நாடு” விடுதலை கோரிக்கையில் மாற்றம் செய்யப்பட்டது.  
“தமிழகம், ஆந்திரம், கேரளம், கர்நாடகம் ஆகிய நான்கு மொழிவழி மாநிலங்களும் இந்திய அரசுரிமை, ஒருமைத் தன்மை, அரசியல் அமைப்புச் சட்டம் ஆகியவற்றுக்குள் இயன்ற அளவு கூடுதலான அதிகாரங்களைப் பெற்று நெருங்கிய திராவிடக் கூட்டமைப்பாக நிலவப் பாடுபடுவது” என்று அக்கட்சியின் ‘குறிக்கோள்’ பகுதியில் மாற்றம் செய்யப்பட்டது. அதே ஆண்டில் நவம்பர் 17இல் இந்தியை, இந்தி பேசாத மக்களின் மீது இந்தியை திணிக்கும் அரசியல் சட்டப்பிரிவு 17-ஐ எரிப்பதாக தி.மு.க. அறிவித்தது. 1965 சனவரி 26 முதல் இந்தி கட்டாயமாக்கப்படுவதை எதிர்த்து “சனவரி 26-இந்திய குடியரசு நாளை” துக்கநாளாக அறிவித்து கிளர்ச்சி நடத்தியது தி.மு.க.
# திராவிட முன்னேற்றக் கழகம்

## தி.மு.க.வினர் ஆட்சி செய்த காலமும், சில நிகழ்வுகளும்

1967-ல் நடைபெற்ற மூன்றாவது தமிழக சட்டமன்றப் பொதுத் தேர்தலில் தி.மு.க. 138 இடங்களை வென்று முதல்முறையாக ஆட்சியைப் பிடித்தது. 1967 மார்ச் 6-ல் அக்கட்சிப் பொதுச்செயலாளர் அண்ணாதுரை தமிழ்நாட்டின் முதல்வரானார்.  
அவர் 1969 பிப்ரவரி 3 வரை (மறையும் வரை) மட்டுமே ஆட்சியிலிருந்த போதும் சென்னை மாநிலத்தை “தமிழ்நாடு” எனப் பெயர் மாற்றம் செய்தது (1969 சனவரி 14); தமிழ்நாடு அரசின் மொழிக் கொள்கையாக இரு மொழித் திட்டத்தை அறிவித்தது (1968 சனவரி 23-ல்). தாலி, சாதி, புரோகிதர் ஆகியவை இல்லாமல் நடைபெற்ற சுயமரியாதைத் திருமணங்களுக்கு அங்கீகாரம் வழங்கும் சட்டம் ஆகியவற்றை நிறைவேற்றினார் அண்ணா. அண்ணா மறைந்தபின் அக்கட்சியில் 1969 சூலை 26 முதல் முதன்முறையாக ‘தலைவர் பதவி’ உருவாக்கப்பட்டது.
# திராவிட முன்னேற்றக் கழகம்

## தலைமை

### அவைத் தலைவர்கள்

1. ஈ. வெ. கி. சம்பத் (1949 - 1963)
1. இரா. நெடுஞ்செழியன் (1963 - 1969)
# திராவிட முன்னேற்றக் கழகம்

## தலைமை

### தலைவர்கள்

1. மு. கருணாநிதி (1969 - 2018)
1. மு. க. ஸ்டாலின் (2018 முதல்; செயல் தலைவராக 2017-2018)
# திராவிட முன்னேற்றக் கழகம்

## தலைமை

### பொதுச்செயலாளர்கள்

1. கா. ந. அண்ணாதுரை (1949 முதல் 1957 வரை)
1. இரா. நெடுஞ்செழியன் (1957 முதல் 1962 வரை)
1. கா. ந. அண்ணாதுரை (1962 முதல் 1969 வரை)
1. இரா. நெடுஞ்செழியன் (1969 முதல் 1977 வரை)
1. க. அன்பழகன் (1977 முதல் 2020 வரை
1. துரைமுருகன்(2020 முதல்)
# திராவிட முன்னேற்றக் கழகம்

## தலைமை

### பொருளாளர்கள்

1. காஞ்சி மணிமொழியார் (1949 - 1957)
1. கே. கே. நீலமேகம் (1957 - 1962)
1. மு. கருணாநிதி (1960 - 1969)
1. ம. கோ. இராமச்சந்திரன் (1969 - 1972)
1. க. அன்பழகன் (1972 - 1977)
1. எஸ். ஜே.சாதிக்பாட்சா (1977 - 1994)
1. ஆற்காடு நா. வீராசாமி (1994 - 2008)
1. மு. க. ஸ்டாலின் (2008 முதல் 28 ஆகத்து 2018 வரை)
1. துரைமுருகன் (28 ஆகத்து 2018 – 3 செப்டம்பர் 2020)
1. த. ரா. பாலு (2020 செப்டம்பர் 3ஆம் நாள் முதல்)
# திராவிட முன்னேற்றக் கழகம்

## அணிகள்

தி.மு.க.வில் பல்வேறு அணிகள் உருவாக்கப்பட்டுள்ளது.
# திராவிட முன்னேற்றக் கழகம்

## அணிகள்

### இளைஞர் அணி

தி.மு.க. இளைஞர் அணி 1980 ஆம் ஆண்டில் தொடங்கப்பட்டது. இதன் அமைப்பாளராக 1980 முதல் 1984 வரை மு.க.ஸ்டாலின் பொறுப்பு வகித்தார். பின்னர் அவ்வணியின் செயலாளராக 1984 முதல் 2017 - சனவரி - 6ஆம் நாள் வரை பொறுப்பு வகித்தார். அவருக்குப் பின்னர் 2017 - சனவரி - 6 ஆம் நாள் முதல் ???? வரை மு.பெ.சாமிநாதன் செயலாளராகப் பொறுப்பு வகித்தார்.
# திராவிட முன்னேற்றக் கழகம்

## மாநாடுகள்

### மாநில மாநாடுகள்

திமுக. பல்வேறு மாநில மாநாடுகளை நடத்தியிருக்கிறது. அவை:  
1. முதல் மாநில மாநாடு 1951ஆம் ஆண்டு திசம்பர் மாதம் 13, 14, 15, 16ஆம் நாள்களில் சென்னை எஸ்.ஐ.ஏ.ஏ.திடலில் கா. ந. அண்ணாதுரை தலைமையில் நடைபெற்றது.
1. இரண்டாவது மாநில மாநாடு 1956ஆம் ஆண்டு மே மாதம் 17, 18, 19, 20ஆம் நாள்களில் திருச்சி பந்தயத்திடலில் இரா. நெடுஞ்செழியன் தலைமையில் நடைபெற்றது.
1. மூன்றாவது மாநில மாநாடு 1961ஆம் ஆண்டு நாள்களில் மதுரை திருப்பரங்குன்றத்தில் சூலை 13, 14, 15, 16ஆம் நாள்களில் கா. ந. அண்ணாதுரை தலைமையில் நடைபெற்றது.,,
1. ஐந்தாவது மாநில மாநாடு மு. கருணாநிதி தலைமையில் 1975 திசம்பர் 25, 26, 27, 28ஆம் நாள்களில் கோயமுத்தூரில் நடைபெற்றது
1. எட்டாவது மாநில மாநாடு 1996 சனவரி 26, 27, 28ஆம் நாள்களில் திருச்சியில் மு. கருணாநிதி தலைமையில் நடைபெற்றது.. இம்மாநாடு திருச்சி- திண்டுக்கல் தேசிய நெடுஞ்சாலையில் பிராட்டியூர் அருகே நடைபெற்றது.
1. பதினோராவது மாநாடு 2021 ஆம் ஆண்டு மார்ச் 14 தேதி திருச்சியில் மு. க. ஸ்டாலின் தலைமையில் நடைபெறவுள்ளது.இம்மாநாடு திருச்சி- சென்னை தேசிய நெடுஞ்சாலையில் சிறுகனூர் அருகே நடைபெறவுள்ளது.
# திராவிட முன்னேற்றக் கழகம்

## மாநாடுகள்

### மண்டல மாநாடுகள்

#### தென்மண்டல மாநாடு

தி.மு.க.வின் தென்மண்டல மாநாடு விருதுநகர் மாவட்டம் சத்திரெட்டியபட்டியில் 2004 பிப்ரவரி 21, 22ஆம் நாள்களில் நடைபெற்றது. ஆ.ராசா கொடியேற்றினார். வரவேற்புக்குழுத் தலைவர் சாத்தூர் கே.கே.எஸ்.எஸ்.ஆர். ராமச்சந்திரன் வரவேற்றார். மாநாட்டுப்பந்தலை சரத்குமார் திறந்துவைத்தார். பொதுச்செயலாளர் க. அன்பழகன், தலைவர் மு.கருணாநிதி ஆகியோர் உரையாற்றினர். போலீசு கண்ணன் என்பவரின் கலைஞரின் பொற்காலம் என்ற நாட்டிய நாடகம் நடைபெற்றது. நாடாளுமன்றத் தேர்தலுக்கான தி.மு.க.வின் தேர்தலறிக்கை வெளியிடப்பட்டது.
# திராவிட முன்னேற்றக் கழகம்

## மாநாடுகள்

### மண்டல மாநாடுகள்

#### வடமண்டல மாநாடு

வேலூர், திருவண்ணாமலை, தருமபுரி, கிருட்டிணகிரி ஆகிய நான்கு மாவட்டங்கள் அடங்கிய தி.மு.க.வின் வடமண்டல மாநாடு வேலூர் பெருமுகை - புதுவசூரில் 2005 ஆகத்து 27, 28ஆம் நாள்களில் நடைபெற்றது. மாநாட்டின் தொடக்கமாக எசு.பி.சற்குணபாண்டியன் கொடியேற்றினார். வரவேற்புக்குழுத் தலைவர் சண்முகம் வரவேற்றார். பொன்முடி மாநாட்டுப் பந்தலைத் திறந்துவைத்தார். பொதுச்செயலாளர் க.அன்பழகன், தலைவர் மு.கருணாநிதி ஆகியோரை உள்ளிட்ட பலரும் உரையாற்றினர். மாநாட்டின் முதல்நாள் நிகழ்வுகளுக்கு வீரபாண்டி ஆறுமுகம் தலைமை வகித்தார்.
# திராவிட முன்னேற்றக் கழகம்

## மாநாடுகள்

### மாவட்ட மாநாடுகள்

#### திருச்சி மாவட்டம்

- திருச்சி மாவட்ட இரண்டாவது திமுக மாநாடு 26-4-1953ஆம் நாள் லால்குடி பாண்டியனார் அரங்கில் நடைபெற்றது, மாநாட்டிற்கு ஈ.வெ.கி.சம்பத் தலைமை வகித்தார்; மாநாட்டை கே. ஏ. மதியழகன் திறந்து வைத்தார். அண்ணாதுரை, இரா. நெடுஞ்செழியன், மு.கருணாநிதி, என்.எஸ்.இளங்கோ, எஸ்.கே.சாமி, ஏ.வி.பி. ஆசைத்தம்பி, க. அன்பழகன், என்.வி.நடராசன், இராசு-தங்கப்பழம், தில்லை வில்லாளன், அரங்கண்ணல், தாமரைச்செல்வன், இளம்வழுதி, கண்ணதாசன், சத்தியவாணி முத்து, பூங்கோதை, அருண்மொழி ஆகியோர் உரையாற்றினர்.
# திராவிட முன்னேற்றக் கழகம்

## தேர்தல் வரலாறு

### நாடாளுமன்றத் தேர்தல்கள்

1957-ல் நாடாளுமன்றத் தேர்தலில் தி.மு.க. முதன்முறையாகப் போட்டியிட்டது. போட்டியிட்ட 25 தொகுதிகளிலும் வெற்றி பெற்றது. அதேபோல் 1971-ல் 23 இடங்கள், 77-ல் 19, 80-ல் 16, 84-ல் 27, 89-ல் 31, 91-ல் 29, 96-ல் 17, 98-ல் 6 இடங்களை திமுக பெற்றது. 1989-ல் இந்தியாவில் உருவான தேசிய முன்னணியில் முக்கியப் பங்கு வகித்த திமுக அம்முன்னணி அமைத்த அமைச்சரவையிலும் பங்கேற்றது. 1996-ல் உருவான ஐக்கிய முன்னணி அமைச்சரவையிலும் திமுக பங்கேற்றது. இக்கட்சியின் சார்பில் இந்திய மக்களவையில் 1998 ஆம் ஆண்டு 6 பேர், மாநிலங்களவையில் 7 பேர் உறுப்பினர்களாக இருந்தனர். பின்னர் 1999 ஆம் ஆண்டு நாடாளுமன்ற தேர்தலில் 18 இடங்களில் போட்டியிட்டு 11 உறுப்பினர்களை பெற்றது. இந்த தேர்தலில் திமுக, தனது அடிப்படை கொள்கைகளுக்கு எதிரான பாரதிய ஜனதாவுடனும் தன்னிடமிருந்து வெளியேறி புதிய கட்சியை உருவாக்கிய மதிமுகவுடனும் தேர்தல் உடன்பாடு வைத்தது. 2001 ஆம் ஆண்டுத் தேர்தலில் திமுக, பாரதிய ஜனதா, தலித் அமைப்புகளுடன் தேர்தலை சந்தித்து தோல்வியை எதிர்கொண்டது. 2004 ஆம் ஆண்டு நடைபெற்ற நாடாளுமன்றத் தேர்தலில் காங்கிரஸ், பா.ம.க, ம.தி.மு.க உள்ளிட்ட ஏழு கட்சிகளுடன் தி.மு.க கூட்டணி அமைத்து வரலாறு காணாத விதமாக போட்டியிட்ட 40 தொகுதிகளிலும் அமோக வெற்றி பெற்றது. இதன் காரணமாக தமிழகத்தைச் சேர்ந்த 12 நாடாளுமன்ற உறுப்பினர்கள் மத்திய மந்திரிகளாக பொறுப்பேற்றனர். மத்திய ஆட்சியில் பல முக்கிய முடிவுகளை எடுக்கும் சக்தியாக தி.மு.க உருவானது.
# திராவிட முன்னேற்றக் கழகம்

## தேர்தல் வரலாறு

### நாடாளுமன்றத் தேர்தல்கள்

#### தமிழ்நாட்டில் நாடாளுமன்றத் தேர்தல்கள்

| 1957 | சென்னை மாநிலத்தில் இந்திய நாடாளுமன்றத் தேர்தல், 1957 | கா. ந. அண்ணாதுரை | 9 | – | – |  |
| --- | --- | --- | --- | --- | --- | --- |
| 1962 | சென்னை மாநிலத்தில் இந்திய நாடாளுமன்றத் தேர்தல், 1962 | கா. ந. அண்ணாதுரை | 1 | 18.64% | 2,315,610 |  |
| 1967 | சென்னை மாநிலத்தில் இந்திய நாடாளுமன்றத் தேர்தல், 1967 | கா. ந. அண்ணாதுரை | 18 | 51.79% | 7,996,264 |  |
| 1971 | தமிழ்நாட்டில் இந்திய நாடாளுமன்றத் தேர்தல், 1971 | மு. கருணாநிதி | 2 | 55.61% | 8,869,095 |  |
| 1977 | தமிழ்நாட்டில் இந்திய நாடாளுமன்றத் தேர்தல், 1977 | மு. கருணாநிதி | 22 | 37.84% | 6,758,517 |  |
| 1980 | தமிழ்நாட்டில் இந்திய நாடாளுமன்றத் தேர்தல், 1980 | மு. கருணாநிதி | 15 | 55.89% | 10,290,515 |  |
| - | 1984 | தமிழ்நாட்டில் இந்திய நாடாளுமன்றத் தேர்தல், 1984 | மு. கருணாநிதி | 14 | 37.04% | 8,006,513 |
| 1989 | தமிழ்நாட்டில் இந்திய நாடாளுமன்றத் தேர்தல், 1989 | மு. கருணாநிதி | 2 | 33.78% | 8,918,905 |  |
| 1991 | தமிழ்நாட்டில் இந்திய நாடாளுமன்றத் தேர்தல், 1991 | மு. கருணாநிதி | *மாற்றமில்லை* | 27.64% | 6,823,581 |  |
| 1996 | தமிழ்நாட்டில் இந்திய நாடாளுமன்றத் தேர்தல், 1996 | மு. கருணாநிதி | 17 | 54.96% | 14,940,474 |  |
| 1998 | தமிழ்நாட்டில் இந்திய நாடாளுமன்றத் தேர்தல், 1998 | மு. கருணாநிதி | 11 | 42.72% | 10,937,809 |  |
| 1999 | தமிழ்நாட்டில் இந்திய நாடாளுமன்றத் தேர்தல், 1999 | மு. கருணாநிதி | 6 | 46.41% | 12,638,602 |  |
| 2004 | தமிழ்நாட்டில் இந்திய நாடாளுமன்றத் தேர்தல், 2004 | மு. கருணாநிதி | 4 | 57.40% | 16,483,390 |  |
| 2009 | தமிழ்நாட்டில் இந்திய நாடாளுமன்றத் தேர்தல், 2009 | மு. கருணாநிதி | 2 | 42.54% | 12,929,043 |  |
| 2014 | தமிழ்நாட்டில் இந்திய நாடாளுமன்றத் தேர்தல், 2014 | மு. கருணாநிதி | 18 | 26.8% | 10,243,767 |  |
| 2019 | தமிழ்நாட்டில் இந்திய நாடாளுமன்றத் தேர்தல், 2019 | மு. க. ஸ்டாலின் | 24 | 1% | } |  |
# திராவிட முன்னேற்றக் கழகம்

## தேர்தல் வரலாறு

### நாடாளுமன்றத் தேர்தல்கள்

#### புதுச்சேரியில் நாடாளுமன்றத் தேர்தல்கள்

| 1989 | 9-வது மக்களவை | 157,250 | 0 |  |
| --- | --- | --- | --- | --- |
| 1991 | 10-வது மக்களவை | 140,313 | 0 |  |
| 1996 | 11-வது மக்களவை | 183,702 | 0 |  |
| 1998 | 12-வது மக்களவை | 168,122 | 1 | } |
# திராவிட முன்னேற்றக் கழகம்

## தேர்தல் வரலாறு

### சட்டமன்றத் தேர்தல்கள்

#### தமிழ்நாடு சட்டமன்றத் தேர்தல்கள்

| 1957 | சென்னை மாநில சட்டமன்றத் தேர்தல், 1957 | கா. ந. அண்ணாதுரை | 15 | – | – |  |
| --- | --- | --- | --- | --- | --- | --- |
| 1962 | சென்னை மாநில சட்டமன்றத் தேர்தல், 1962 | கா. ந. அண்ணாதுரை | 37 | 27.10% | 3,435,633 |  |
| 1967 | சென்னை மாநில சட்டமன்றத் தேர்தல், 1967 | கா. ந. அண்ணாதுரை | 87 | 40.69% | 6,230,556 |  |
| 1971 | தமிழ்நாடு சட்டமன்றத் தேர்தல், 1971 | மு. கருணாநிதி | 47 | 48.58% | 7,654,935 |  |
| 1977 | தமிழ்நாடு சட்டமன்றத் தேர்தல், 1977 | மு. கருணாநிதி | 136 | 24.89% | 4,258,771 |  |
| 1980 | தமிழ்நாடு சட்டமன்றத் தேர்தல், 1980 | மு. கருணாநிதி | 11 | 22.1% | 4,164,389 |  |
| 1984 | தமிழ்நாடு சட்டமன்றத் தேர்தல், 1984 | மு. கருணாநிதி | 13 | 29.3% | 6,362,770 |  |
| 1989 | தமிழ்நாடு சட்டமன்றத் தேர்தல், 1989 | மு. கருணாநிதி | 116 | 37.89% | 9,135,220 |  |
| 1991 | தமிழ்நாடு சட்டமன்றத் தேர்தல், 1991 | மு. கருணாநிதி | 148 | 22.5% | 5,535,668 |  |
| 1996 | தமிழ்நாடு சட்டமன்றத் தேர்தல், 1996 | மு. கருணாநிதி | 171 | 53.77% | 14,600,748 |  |
| 2001 | தமிழ்நாடு சட்டமன்றத் தேர்தல், 2001 | மு. கருணாநிதி | 142 | 30.90% | 8,669,864 |  |
| 2006 | தமிழ்நாடு சட்டமன்றத் தேர்தல், 2006 | மு. கருணாநிதி | 65 | 26.50% | 8,728,716 |  |
| 2011 | தமிழ்நாடு சட்டமன்றத் தேர்தல், 2011 | மு. கருணாநிதி | 73 | 22.40% | 8,249,991 |  |
| 2016 | தமிழ்நாடு சட்டமன்றத் தேர்தல், 2016 | மு. கருணாநிதி | 66 | 31.39% | 13,670,511 |  |
| 2021 | தமிழ்நாடு சட்டமன்றத் தேர்தல், 2021 | மு. க. ஸ்டாலின் | 44 | 39.7% | 17,430,100 | } |
# திராவிட முன்னேற்றக் கழகம்

## தேர்தல் வரலாறு

### சட்டமன்றத் தேர்தல்கள்

#### புதுச்சேரி சட்டமன்றத் தேர்தல்கள்

**வி. பி. சிங் அரசு**  
| அமைச்சர் | அமைச்சர் பதவி | பதவிக் காலம் |
| --- | --- | --- |
| முரசொலி மாறன் | நகர்ப்புற மேம்பாடு | 6 டிசம்பர் 1989 - 10 நவம்பர் 1990 |  
**தேவ கௌடா அரசு (1 யூன் 1996 - 21 ஏப்பிரல் 1997)**  
| அமைச்சர் | அமைச்சர் பதவி | பதவிக் காலம் |  |
| --- | --- | --- | --- |
| முரசொலி மாறன் | தொழில் | 1 யூன் 1996 - 21 ஏப்பிரல் 1997) |  |
| டி. சி. வெங்கட்ராமன் | தரை வழி போக்குவரத்து | 1 யூன் 1996 - 21 ஏப்பிரல் 1997 |  |
| என். வி. என். சோமு | பாதுகாப்பு | 6 யூலை 1996 - 21 ஏப்பிரல் 1997 |  |
| த. ரா. பாலு | பெட்ரோலியம் & இயற்கை எரிவாயு | 6 யூலை 1996 - 21 ஏப்பிரல் 1997 | } |  
**இந்திரகுமார் குச்ரால் அரசு (21 ஏப்பிரல் - 19 மார்ச் 1998)**  
| அமைச்சர் | அமைச்சர் பதவி | பதவிக் காலம் |  |
| --- | --- | --- | --- |
| முரசொலி மாறன் | தொழில் | 21 ஏப்பிரல் - 19 மார்ச் 1998 |  |
| டி. ஜி. வெங்கட்ராமன் | தரை வழி போக்குவரத்து | 21 ஏப்பிரல் - 19 மார்ச் 1998 |  |
| டி. ஜி. வெங்கட்ராமன் | நகர்ப்புறம் & வேலைவாய்ப்பு (கூபொ) | 14 நவம்பர் 1997- 12 டிசம்பர் 1997 |  |
| என். வி. என். சோமு | பாதுகாப்பு (இ) | 21 ஏப்பிரல் 1997 - 14 நவம்பர் 1997 |  |
| த. ரா. பாலு | பெட்ரோலியம் & இயற்கை எரிவாயு | 21 ஏப்பிரல் - 19 மார்ச் 1998 |  |
| த. ரா. பாலு | மரபுசாரா எரிசக்தி | 21 ஏப்பிரல் - 19 மார்ச் 1998 | } |  
::கூபொ -கூடுதல் பொறுப்பு
:: இ - இறப்பு
# திராவிட முன்னேற்றக் கழகம்

## தேர்தல் வரலாறு

### மூன்றாம் வாச்பாய் அரசு

**மூன்றாவது வாச்பாய் அரசு (13 அக்டோபர் 1999 - 22 மே 2004)**  
| அமைச்சர் | அமைச்சர் பதவி | பதவிக் காலம் |  |
| --- | --- | --- | --- |
| முரசொலி மாறன் | தொழில் & வணிகம் | 13 அக்டோபர் 1999 - 9 நவம்பர் 2002 |  |
| த. ரா. பாலு | சுற்றுச்சூழல் & காடு | 13 அக்டோபர் 1999 - 21 டிசம்பர் 2003 |  |
| முரசொலி மாறன் | எப்பொறுப்பு இல்லாத அமைச்சர் (இ) | 9 நவம்பர் 2002 - 23 நவம்பர் 2003 |  |
| ஆ. ராசா | குடும்ப நலம் & சுகாதாரம் | 30 செப்டம்பர் 2000 - 21 டிசம்பர் 2003 |  |
| ஆ. ராசா | கிராமப்புற வளர்ச்சி | 13 அக்டோபர் 1999 - 30 செப்டம்பர் 2001 | } |
:: இ - இறப்பு
:: முரசொலி மாறன் 9 நவம்பர் 2002 - 23 நவம்பர் 2003 காலத்தில் பிணியின் காரணமாக எப்பொருப்பும் வகிக்காமல் பதவியில் இருந்தார்.
திமுக டிசம்பர் 20 அன்று வாச்பாய் அரசில் இருந்து விலகியது, அன்று மாலை திமுகவின் அமைச்சர்கள் த. ரா. பாலுவும், ஆ. ராசாவும் பதவி விலகல் கடிதத்தை பிரதமரிடம் அளித்தார்கள். ஆனால் அரசை பிரச்சனைகளை பொறுத்து ஆதரிப்பதாக அறிவித்தது.
# திராவிட முன்னேற்றக் கழகம்

## தேர்தல் வரலாறு

### முதல் மன்மோகன் சிங் அரசு

**முதல் மன்மோகன் அரசு (22 மே 2004 - 22 மே 2009)**  
| அமைச்சர் | அமைச்சர் பதவி | பதவிக் காலம் |  |
| --- | --- | --- | --- |
| த. ரா. பாலு | சாலை போக்குவரத்து & நெடுஞ்சாலை | 23 மே 2004 - 22 மே 2009 |  |
| த. ரா. பாலு | கப்பல் போக்குவரத்து (இணை) | 25 மே 2004 - 2 செப்டம்பர் 2004 |  |
| ஆ. ராசா | சுற்றுச்சூழல் & காடு | 23 மே 2004 - 15 மே 2007 |  |
| தயாநிதி மாறன் | தகவல் தொடர்பு & தொழில்நுட்பம் | 23 மே 2004 - 14 மே 2007 |  |
| ஆ. ராசா | தகவல் தொடர்பு & தொழில்நுட்பம் | 15 மே 2007 - 22 மே 2009 |  |
| சே. இரகுபதி | உள்துறை | 23 மே 2004 - 15 மே 2007 |  |
| வெ. இராதிகா செல்வி | உள்துறை | 18 மே 2007 - 22 மே 2009 |  |
| எஸ். எஸ். பழனிமாணிக்கம் | வணிகம் & தொழில் | 23 மே 2004 - 25 மே 2004 |  |
| க. வெங்கடபதி | சட்டம் & நீதி | 23 மே 2004 - 22 மே 2009 |  |
| சுப்புலட்சுமி செகதீசன் | சமூகநீதி மேம்பாடு | 23 மே 2004 - 22 மே 2009 |  |
| சே. இரகுபதி | சுற்றுச்சூழல் & காடு | 15 மே 2007 - 22 மே 2009 |  |
| எஸ். எஸ். பழனிமாணிக்கம் | நிதி | 25 மே 2004 - 22 மே 2009 | } |
- இணை - சாலை போக்குவரத்து & நெடுஞ்சாலை துறையுடன் இணைக்கப்பட்டது
# திராவிட முன்னேற்றக் கழகம்

## தேர்தல் வரலாறு

### இரண்டாம் மன்மோகன் சிங் அரசு

**இரண்டாம் மன்மோகன் சிங் அரசு (22 மே 2009 - 26 மே 2014)**  
| அமைச்சர் | அமைச்சர் பதவி | பதவிக் காலம் |  |
| --- | --- | --- | --- |
| தயாநிதி மாறன் | நெசவு (டெக்சுடைல்) | 28 மே 2009 - 12 யூலை 2011 |  |
| ஆ. ராசா | தகவுல் தொடர்பு & தொழில்நுட்பம் | 28 மே 2009 - 15 நவம்பர் 2010 |  |
| மு. க. அழகிரி | வேதிப்பொருள் & உரம் | 28 மே 2009 - 21 மார்ச் 2013 |  |
| சா. செகத்ரட்சகன் | வணிகம் & தொழில் | 2 நவம்பர் 2012 - 21 மார்ச் 2013 |  |
| எஸ். எஸ். பழனிமாணிக்கம் | நிதி | 28 மே 2009 - 21 மார்ச் 2013 |  |
| செ. காந்திச்செல்வன் | சுகாதாரம் & குடும்பநலம் | 28 மே 2009 - 21 மார்ச் 2013 |  |
| எஸ். ஜெகத்ரட்சகன் | செய்தி ஒளிபரப்பு | 28 மே 2009 - 28 அக்டோபர் 2012 |  |
| து. நெப்போலியன் | சமூகநீதி & மேம்பாடு | 28 மே 2009 - 15 நவம்பர் 2010 |  |
| எஸ். ஜெகத்ரட்சகன் | மரபுசாரா எரிசக்தி | 28 அக்டோபர் - 2 நவம்பர் 2012 | } |
# திராவிட முன்னேற்றக் கழகம்

## வெளியீடுகள்

1. சட்டதிட்டங்கள், 1952
1. தீர்மானங்கள், 1952
1. The Answer என்னும் ஆங்கில வெளியீடு. 15-சூன் -1953ஆம் நாள் நடைபெற்ற மும்முனைப்போராட்டத்தில் சென்னையில் கைதுசெய்யப்பட்ட கா. ந. அண்ணாதுரை, இரா. நெடுஞ்செழியன், ஈ. வெ. கி. சம்பத், என். வி. நடராசன், கே. ஏ. மதியழகன் ஆகியோர் நீதிமன்றத்தில் தந்த வாக்குமூலங்கள்.
# அனைத்திந்திய அண்ணா திராவிட முன்னேற்றக் கழகம்

**அனைத்திந்திய அண்ணா திராவிட முன்னேற்றக் கழகம்** (*All India Anna Dravida Munnetra Kazhagam*) (*அஇஅதிமுக*) என்பது தமிழ்நாடு மாநிலம் மற்றும் புதுச்சேரி ஒன்றியப் பகுதியில் உள்ள ஓர் இந்திய அரசியல் கட்சியாகும். திராவிட முன்னேற்றக் கழகத்தில் இருந்து பிரிந்த தமிழ்நாடு முன்னாள் முதலமைச்சர் ம. கோ. இராமச்சந்திரனால் 17 அக்டோபர் 1972 அன்று மதுரையில் நிறுவப்பட்ட திராவிடக் கட்சி ஆகும். கா. ந. அண்ணாதுரை அவர்களின் அடிப்படையிலான சமூக-ஜனநாயக மற்றும் சமூக நீதிக் கொள்கைகளை ம. கோ. இராமச்சந்திரனால் *அண்ணாயிசம்* என்று கூட்டாக உருவாக்கியது. தமிழ்நாடு சட்டப் பேரவையில் ஏழு முறை பெரும்பான்மை பெற்று, மாநில வரலாற்றில் மிக வெற்றிகரமான அரசியல் கட்சியாக உருவெடுத்துள்ளது. இது தற்போது தமிழ்நாடு சட்டமன்றத்தில், பிரதான எதிர்க்கட்சியாக உள்ளது.  
9 பிப்ரவரி 1989 முதல் 5 திசம்பர் 2016 வரை, அஇஅதிமுக பொதுச் செயலாளராக ஜெ. ஜெயலலிதா தலைமை வகித்தார். 21 ஆகத்து 2017 முதல் 23 சூன் 2022 வரை, இக்கழகம் இரட்டை தலைமையின் கீழ் ஓ. பன்னீர்செல்வம் மற்றும் எடப்பாடி க. பழனிசாமி ஆகியோர் முறையே கழகத்தின் ஒருங்கிணைப்பாளராகவும், இணை ஒருங்கிணைப்பாளராகவும் தலைமை வகித்தனர்.  
11 சூலை 2022 முதல், அஇஅதிமுக பொதுச் செயலாளராக எடப்பாடி கே. பழனிசாமி தலைமை வகித்து வருகிறார்.  
சென்னை, இராயப்பேட்டையில் உள்ள "புரட்சித் தலைவர் எம். ஜி. ஆர் மாளிகை" கழகத்தின் தலைமைச் செயலகமாகும். எம்.ஜி.ஆரின் மனைவியும், தமிழ்நாடு முன்னாள் முதலமைச்சருமான வி. என். ஜானகி இராமச்சந்திரன் என்பவரால் 1986 ஆம் ஆண்டு கழகத்திற்கு அக்கட்டிடம் நன்கொடையாக வழங்கப்பட்டது.
# அனைத்திந்திய அண்ணா திராவிட முன்னேற்றக் கழகம்

## சித்தாந்தம் மற்றும் கொள்கைகள்

கழகத்தின் கொள்கைகள் தமிழ் சமூகத்தின் ஏழ்மையான பிரிவினர்-ஏழைகள், ரிக்ஷாக்காரர்கள் மற்றும் ஆதரவற்ற பெண்கள்-மற்றும் குழந்தைகளுக்கான மகத்தான மதிய உணவு திட்டத்தை மையப்படுத்தியது. இடஒதுக்கீட்டுக் கொள்கை மற்றும் விவசாயிகளின் நலன்கள் குறித்து இருவேறு கருத்து நிலவியது.
# அனைத்திந்திய அண்ணா திராவிட முன்னேற்றக் கழகம்

## சித்தாந்தம் மற்றும் கொள்கைகள்

### கலாச்சாரம்

- தமிழ் மற்றும் ஆங்கிலம் தமிழ்நாட்டின் இரண்டு முக்கிய மொழிகளாக உள்ளது. இந்தியை ஒரே மொழியாகக் கொண்டிருக்க வேண்டும் என்ற கோரிக்கைகளுக்கு எதிராக, "இரு மொழிக் கொள்கைக்கான" ஆதரவில் கழகம் உறுதியாக உள்ளது.
- 2016இல் கழகம் சார்பில் உள்ளூர் தெய்வங்களின் கோவில்களுக்கு ரூ. 1 லட்சம் வழங்கப்பட்டது.
# அனைத்திந்திய அண்ணா திராவிட முன்னேற்றக் கழகம்

## சித்தாந்தம் மற்றும் கொள்கைகள்

### பொருளாதாரம்

- 2019 வசந்த காலத்தில், நரேந்திர மோடி தலைமையிலான மத்திய அரசின் பொருளாதாரக் கொள்கைகளை கழகம் பாராட்டியது, மத்திய அரசு பொருளாதார ஸ்திரத்தன்மைக்கு வழிவகுத்ததாகவும், பிராந்திய பொருளாதாரத்தில் நாட்டை "தீர்க்கமான வீரராக" மாற்றியதாகவும் கூறியது, மேலும் ஆதரவாக குரல் கொடுத்தது. சரக்கு மற்றும் சேவை வரி (ஜிஎஸ்டி) க்கு, அவர்களின் போட்டியாளரான திமுகவால் எதிர்க்கப்பட்டது.
# அனைத்திந்திய அண்ணா திராவிட முன்னேற்றக் கழகம்

## சித்தாந்தம் மற்றும் கொள்கைகள்

### சமூக நீதி

- 1980இல், ம. கோ. இராமச்சந்திரன், தமிழ்நாட்டில் இந்தியப் பொதுத் தேர்தலில் அஇஅதிமுக நெருங்கிய தோல்வியைச் சந்தித்த பிறகு, பொருளாதார அளவுகோல்கள் குறித்த தனது முடிவை மாற்றினார். பிற்படுத்தப்பட்ட வகுப்பினருக்கான இட ஒதுக்கீட்டை 31 சதவீதத்தில் இருந்து 50 சதவீதமாக உயர்த்தி, மொத்த இடஒதுக்கீட்டை 68 சதவீதமாகக் கொண்டு வந்தார்.
- 1993ல், ஜெ. ஜெயலலிதாவின் அஇஅதிமுக அரசு தமிழ்நாடு பிற்படுத்தப்பட்டோர், பட்டியலிடப்பட்ட சாதிகள், மற்றும் பழங்குடியினர் மசோதா, 1993 சட்டமன்றத்தில் (1994 சட்டம் 45) நிறைவேற்றியது. இந்த மசோதா குடியரசுத் தலைவர் ஒப்புதலுக்காக அனுப்பப்பட்டது. ஜெயலலிதாவின் அஇஅதிமுக அரசு தலைமையிலான தமிழ்நாடு அரசியல்வாதிகளின் குறுக்குக் குழு டெல்லி சென்று மத்திய அரசை சந்திக்கச் சென்றது. தமிழ்நாடு அரசின் சட்டத்தை அரசியல் சாசனத்தின் ஒன்பதாவது அட்டவணையில் சேர்க்க வேண்டும் என்றும், எந்த நீதிமன்றத்திலும் அதை எதிர்த்துப் போராட முடியாது என்றும் அவர் கோரினார். தமிழ்நாட்டிற்கு 69 சதவீத இடஒதுக்கீட்டை உறுதி செய்து குடியரசுத் தலைவரின் கையெழுத்து பெறப்பட்டது.
- பிப்ரவரி 20, 2016 அன்று, ஜெயலலிதா தலைமையிலான அதிமுக அரசு தமிழ்நாடு முனிசிபல் சட்டங்கள் (திருத்த) சட்டம், 2016 மற்றும் தமிழ்நாடு பஞ்சாயத்துகள் (திருத்த) சட்டம், 2016 ஆகியவற்றை சட்டமன்றத்தில் நிறைவேற்றி, மாநிலத்தில் உள்ள மாநகராட்சிகள், நகராட்சிகள், நகர பஞ்சாயத்துகள் மற்றும் கிராம பஞ்சாயத்துகள் ஆகிய உள்ளாட்சி அமைப்புகளில் பெண்களுக்கான இடஒதுக்கீட்டை 33 சதவீதத்தில் இருந்து 50 சதவீதமாக உயர்த்தியது.
# அனைத்திந்திய அண்ணா திராவிட முன்னேற்றக் கழகம்

## சித்தாந்தம் மற்றும் கொள்கைகள்

### மாநில நீர் கொள்கை

- 2006 ஆம் ஆண்டில், முல்லைப் பெரியாறு அணை விவகாரம் தொடர்பான மாநில உரிமைகளை நிலைநாட்ட அஇஅதிமுக உச்ச நீதிமன்றத்தில் வழக்கு தொடர்ந்தது. இதன் விளைவாக, மே 2014 இல், உச்சநீதிமன்றம் தீர்ப்பு, முல்லைப் பெரியாறு அணை நீர்த்தேக்க அளவை 136 அடியிலிருந்து 142 அடியாக உயர்த்தி, அரசியலமைப்புச் சட்டத்திற்கு முரணானதைத் தள்ளுபடி செய்தது. 2006 இல் கேரளா அரசு சேமிப்பு அளவை 136 அடியாகக் கட்டுப்படுத்தும் சட்டம் இயற்றப்பட்டது. இந்த உச்ச நீதிமன்றத் தீர்ப்பு தமிழ்நாட்டின் தென் மாவட்டங்களில் விவசாயிகள் மற்றும் மக்களின் வாழ்வாதாரத்தை உறுதி செய்துள்ளது.
- பிப்ரவரி 2013 இல், இந்திய அரசு உச்ச நீதிமன்றத்தின் வழிகாட்டுதலின் பேரில் காவிரி நீர்ப் பிரச்சனைகள் தீர்ப்பாயத்தின் இறுதித் தீர்ப்பை அறிவித்தது. 22 ஆண்டுகால சட்டப் போராட்டத்திற்குப் பிறகு, மாநிலத்திற்கு உரிய நீதி கிடைத்திருப்பது தனது அரசின் "மகத்தான சாதனை" என்று அப்போதைய முதலமைச்சர் ஜெயலலிதா கூறினார். அப்போது ஜெயலலிதா அது தான் அவரது வாழ்வின் மகிழ்ச்சியான நாள் மற்றும் தமிழ்நாட்டு விவசாயிகளுக்கு மகிழ்ச்சியான நாள்; அவர் 1993 இல் மெரினா கடற்கரை இல் தனது புகழ்பெற்ற சாகும்வரை உண்ணாவிரதத்தை நினைவு கூர்ந்தார்.
# அனைத்திந்திய அண்ணா திராவிட முன்னேற்றக் கழகம்

## சித்தாந்தம் மற்றும் கொள்கைகள்

### சுற்றுச்சூழலும் இயற்கையும்

- தேசிய விலங்குகள் வதை தடுப்புச் சட்டம் மூலம் காளை வதை தடைக்கு எதிராக குரல் கொடுக்காத பாஜக உடன் இரண்டு கட்சிகளில் அஇஅதிமுகவும் ஒன்று. இருப்பினும், பாரம்பரிய காளைச் சண்டை தொடர்பான சட்டத்தில் விலக்கு கோரியுள்ளது; கழகம் விலங்கு வதைக்கு எதிரான உச்ச நீதிமன்றத்தின் தீர்ப்பின் காரணமாக ஜல்லிக்கட்டு எனப்படும் பாரம்பரிய காளைச் சண்டையை மத்திய அரசு தடை செய்யக்கூடாது என்ற தமிழ்நாட்டின் பிரபலமான கருத்தை ஆதரிக்கிறது. சர்ச்சையின் போது, கழக விலங்குகள் உரிமைகள் அமைப்புக்கு அழைப்பு விடுத்தது பீட்டா தடைசெய்யப்படும்.
- 2017 மார்ச் மாதம், அதிமுக அரசு விவசாயிகளின் பங்கேற்புடன் தமிழக நீர்நிலைகளுக்கு புத்துயிர் அளிக்கும் குடிமராமத்துத் திட்டம் என்ற பழமையான நடைமுறையை மீட்டெடுத்தது.
- தூத்துக்குடி ஸ்டெர்லைட் தாமிர ஆலையால் காற்றும், தண்ணீரும் கடுமையாக மாசுபடுவதை அறிந்து சுற்றுச்சூழலை பாதுகாக்கவும் மேம்படுத்தவும் உள்ளூர் மக்களால் போராட்டம் நடத்தப்பட்டது. கடந்த 2018ம் ஆண்டு மே மாதம் அஇஅதிமுக அரசு, மக்கள் நலனை கருதி அதை மூட உத்தரவிட்டது.
- மேகதாது அணை கட்டப்படுவதை அஇஅதிமுக எதிர்க்கிறது, இதனால் தமிழ்நாட்டிற்கு தண்ணீர் வருவதை குறைக்கலாம் மற்றும் மக்களின் வாழ்வாதாரம் மற்றும் விவசாயம் பாதிக்கப்படும்.
# அனைத்திந்திய அண்ணா திராவிட முன்னேற்றக் கழகம்

## வரலாறு

### ஜெ. ஜெயலலிதா காலம் (1989–2016)
;தமிழ்நாடு மற்றும் புதுச்சேரிக்கு அப்பால் விரிவாக்கம்
ஜெயலலிதாவின் ஆட்சியில், கழகம் தமிழ்நாடு மற்றும் புதுச்சேரி தாண்டி பரவியது. மாநில பிரிவுகள் கர்நாடகா மற்றும் கேரளாவில் நிறுவப்பட்டுள்ளன. இந்தியாவில் அந்தமான் மற்றும் நிக்கோபார் தீவுகள், ஆந்திரப் பிரதேஷ், மகாராஷ்டிரா, தேசிய தலைநகர் பிரதேசம் டெல்லி மற்றும் தெலுங்கானா போன்ற இடங்களிலும் அதே போல் தமிழ் மக்கள் இருக்கும் மற்ற நாடுகளிலும் கழக நிர்வாகிகள் உள்ளனர்.  
கர்நாடகாவில், 1983 முதல் 2004 வரை மாநில சட்டமன்ற உறுப்பினர்களைக் கொண்டிருந்த கழகம், பெங்களூரு மற்றும் கோலாரில் தமிழ் பேசும் பகுதிகளில் செல்வாக்கைக் கொண்டுள்ளது.  
ஆந்திரப் பிரதேஷ், கேரளா மற்றும் மகாராஷ்டிராவில், கழகம் சில சட்டமன்றத் தேர்தல்களில் போட்டியிட்டது, ஆனால் எந்தத் தேர்தலிலும் ஒரு இடத்தில் கூட வெற்றி பெறவில்லை.
# அனைத்திந்திய அண்ணா திராவிட முன்னேற்றக் கழகம்

## வரலாறு

### வி.கே. சசிகலா மற்றும் டி.டி.வி. தினகரன் காலம் (2016–17)

5 திசம்பர் 2016 அன்று ஜெயலலிதாவின் மரணத்திற்குப் பிறகு, அவரது நெருங்கிய உதவியாளர் வி. கே. சசிகலா 31 திசம்பர் 2016 அன்று கழகத்தின் தற்காலிக பொதுச் செயலாளராக ஒருமனதாகத் தேர்ந்தெடுக்கப்பட்டார். 5 பிப்ரவரி 2017 அன்று, அவர் முதலமைச்சராகவும் சட்டமன்றத்தின் தலைவராகவும் தேர்ந்தெடுக்கப்பட்டார். சசிகலாவுக்கு எதிராக கலகம் செய்த ஓ. பன்னீர்செல்வம், முதலமைச்சர் பதவியை ராஜினாமா செய்ய வேண்டிய நிர்ப்பந்தம் ஏற்பட்டுள்ளதாக தமிழ்நாடு அரசியலில் புதிய திருப்பத்தை ஏற்படுத்தியுள்ளது. ஜெயலலிதா மீதான சொத்துக்குவிப்பு வழக்கில் 4 ஆண்டுகள் சிறை தண்டனை விதிக்கப்பட்டதால், பெங்களூரு மத்திய சிறையில் சசிகலா அடைக்கப்பட்டார். அதற்கு முன், எடப்பாடி கே. பழனிசாமியை சட்டமன்றக் கட்சித் தலைவராக (முதலமைச்சராக) நியமித்தார்.  
அவர் தனது மருமகனும், கழகத்தின் முன்னாள் பொருளாளருமான டி. டி. வி. தினகரனை கழகத்தின் துணைப் பொதுச் செயலாளராக நியமித்தார், 123 சட்டமன்ற உறுப்பினர்களின் ஆதரவோடு, பழனிசாமி தமிழ்நாடு முதலமைச்சர் ஆனார்.  
23 மார்ச் 2017 அன்று, இந்திய தேர்தல் ஆணையம் இரு பிரிவுகளுக்கும் தனித்தனி கட்சி சின்னங்களை வழங்கியது. ஓ. பன்னீர்செல்வத்தின் அணி அஇஅதிமுக எனவும் எடப்பாடி கே. பழனிசாமியின் அணி அஇஅதிமுக (அம்மா) எனவும் அழைக்கப்பட்டது.  
ஜெயலலிதா மறைவால் காலியான டாக்டர் ராதாகிருஷ்ணன் நகர் தொகுதிக்கு இடைத்தேர்தல் அறிவிக்கப்பட்டது. ஆனால், ஆளும் அஇஅதிமுக (அம்மா) பெரிய அளவில் லஞ்சம் கொடுத்ததற்கான ஆதாரங்கள் வெளியானதையடுத்து, இடைத்தேர்தலை தேர்தல் ஆணையம் ரத்து செய்தது. 17 ஏப்ரல் 2017 அன்று, டாக்டர் ராதாகிருஷ்ணன் நகர் இடைத்தேர்தலில் அஇஅதிமுக (அம்மா) வேட்பாளராக இருந்த தினகரன் மீது, அஇஅதிமுகவின் தேர்தலுக்காக சின்னம் ஒதுக்கிட இந்திய தேர்தல் ஆணையத்துக்கு லஞ்சம் கொடுக்க முயன்றதாகக் கூறி டெல்லி போலீஸார் வழக்குப் பதிவு செய்தனர். இருப்பினும், லஞ்சம் பெற்றதாகக் கூறப்படும் பொது அதிகாரியை அடையாளம் காண காவல்துறை தவறிவிட்டதாக மத்திய மாவட்ட திஸ் ஹசாரி நீதிமன்றம் அவருக்கு ஜாமீன் வழங்கியது.  
டி.டி.வி. தினகரன் தனது கட்சிப் பணியை 5 ஆகத்து 2017 அன்று தொடங்கினார். ஆனால், முதலமைச்சர் எடப்பாடி கே. பழனிசாமி, தினகரனுடன் முரண்பட்டு, தினகரனை துணைப் பொதுச் செயலாளராக நியமித்தது செல்லாது என்று அறிவித்தார். எனவே, "நாங்கள்தான் உண்மையான அஇஅதிமுக, 95% தொண்டர்கள் எங்களுடன் உள்ளனர்" என்றும் அவர் கூறினார்.  
;வி.கே. சசிகலா மற்றும் டி.டி.வி. தினகரன் வெளியேற்றம்
12 செப்டம்பர் 2017 அன்று, முன்னதாக அவரை நியமித்த அஇஅதிமுக பொதுக்குழு, பொதுச் செயலாளராக வி. கே. சசிகலாவின் நியமனத்தை ரத்து செய்து, அடிப்படை உறுப்பினராக இருந்த அவரை கழகத்திலிருந்து அதிகாரப்பூர்வமாக நீக்கியது.  
முன்னதாக 10 ஆகத்து 2017 அன்று எடப்பாடி கே. பழனிசாமி தலைமையில் சென்னை எம். ஜி. ஆர் மாளிகையில் நடைபெற்ற கூட்டத்தில் டி. டி. வி. தினகரன் துணைப் பொதுச்செயலாளர் பதவியில் இருந்து நீக்கப்பட்டார்.  
பெங்களூரு மத்திய சிறையில் தனது சிறைவாசத்தை முடித்த பின்னர், பிப்ரவரி 2021இல் சென்னை சிட்டி சிவில் IV நீதிமன்றத்தில் வழக்கு தொடர்ந்தார், ஆனால் அது ஏப்ரல் 2022இல் அஇஅதிமுக பொதுச் செயலாளர் பதவியிலிருந்து நீக்கப்பட்டதை உறுதி செய்தது. 5 திசம்பர் 2023 அன்று, சென்னை உயர் நீதிமன்றம் சசிகலாவை பொதுச் செயலாளர் பதவியில் இருந்து நீக்கியது செல்லும் என தீர்ப்பளித்தது.
# அனைத்திந்திய அண்ணா திராவிட முன்னேற்றக் கழகம்

## வரலாறு

### எடப்பாடி கே. பழனிசாமி காலம் (2022–தற்போது)

சென்னை உயர்நீதிமன்றத்தில் ஓ. பன்னீர்செல்வம் தாக்கல் செய்த மனு தள்ளுபடி செய்யப்பட்டதைத் தொடர்ந்து 11 சூலை 2022 அன்று வானகரத்தில் உள்ள ஸ்ரீவாரு வெங்கடாசலபதி மாளிகையில் கழகப் பொதுக்குழுக் கூட்டம் நடைபெற்றது. இரட்டை தலைமைத்துவ முறையை ஒழித்துவிட்டு, இடைக்கால பொதுச் செயலாளராக எடப்பாடி கே. பழனிசாமிக்கு அதிகாரம் அளித்து, 4 மாதங்களில் அமைப்புத் தேர்தலை நடத்த வேண்டும் என்று கட்சிப் பொதுக்குழு அறிவித்தது.  
ஜெ. ஜெயலலிதாவை நிரந்தர பொதுச் செயலாளர் என வர்ணித்த விதி 20 நீக்கம், பொதுச் செயலாளர் பதவிக்கு புத்துயிர் அளித்தல், ஒருங்கிணைப்பாளர், இணை ஒருங்கிணைப்பாளர் ஆகிய அனைத்து அதிகாரங்களையும் மாற்றுவது உள்ளிட்ட 20 திருத்தங்களை கழகப் பொதுக்குழு கூட்டத்தில் நிறைவேற்றியது. பொதுச் செயலாளரிடம், ஒருங்கிணைப்பாளர் மற்றும் இணை ஒருங்கிணைப்பாளர் பதவிகளை ரத்து செய்ய வேண்டும். இந்த மாற்றங்கள் கழகத்தின் இரட்டைத் தலைமையை திறம்பட முடிவுக்குக் கொண்டு வந்தன.  
28 மார்ச் 2023 அன்று, சென்னை உயர்நீதிமன்றம் எடப்பாடி கே.பழனிசாமிக்கு ஆதரவாக தீர்ப்பளித்தது மற்றும் 11 சூலை 2022 அன்று நடைபெற்ற பொதுக்குழு கூட்டத்தில் நிறைவேற்றப்பட்ட தீர்மானங்களை எதிர்த்து ஓ. பன்னீர்செல்வத்தின் மனுக்களை தள்ளுபடி செய்தது. அதே நாளில், எடப்பாடி கே. பழனிசாமி தேர்தல் மூலம் கழகப் பொதுச் செயலாளராக தேர்ந்தெடுக்கப்பட்டார்.  
20 ஏப்ரல் 2023 அன்று, இந்திய தேர்தல் ஆணையம் எடப்பாடி கே. பழனிசாமியை கழகப் பொதுச் செயலாளராக அங்கீகரித்தது, கழக அரசியல் சட்டத்தில் செய்யப்பட்ட திருத்தங்கள் மற்றும் நிர்வாகிகள் பட்டியலில் மாற்றங்களை ஏற்றுக்கொண்டது.  
20 ஆகத்து 2023 அன்று, அதிமுக பொன் விழா கொண்டாட்டங்களின் எழுச்சி மாநாடு மதுரையில் பொதுச் செயலாளர் எடப்பாடி கே. பழனிசாமி தலைமையில் நடத்தப்பட்டது. அதில் லட்சக்கணக்கான கட்சித் தொண்டர்கள் நிகழ்ச்சியில் கலந்து கொண்டனர்.  
25 செப்டம்பர் 2023 அன்று, தேசிய ஜனநாயகக் கூட்டணியில் இருந்து அஇஅதிமுக அதிகாரப்பூர்வமாக வெளியேறியது.
# அனைத்திந்திய அண்ணா திராவிட முன்னேற்றக் கழகம்

## தேர்தல் செயல்திறன்

### இந்திய பொதுத் தேர்தல்கள்

**மக்களவை தேர்தல்கள்**  
| ஆண்டு | மக்களவை | கட்சித் தலைவர் | போட்டியிட்ட தொகுதிகள் | வென்ற தொகுதிகள் | தொகுதிகள் மாற்றம் | வாக்கு சதவீதம் | சதவீத மாற்றம் | மொத்த வாக்குகள் | விளைவு |
| --- | --- | --- | --- | --- | --- | --- | --- | --- | --- |
| 1977 | 6வது | ம. கோ. இராமச்சந்திரன் | 21 | 18 | 2.90% | 5,480,378 |  |  |  |
| 1980 | 7வது | 24 | 16 | 2.36% | 0.54% | 4,674,064 | எதிர்க்கட்சி |  |  |
| 1984 | 8வது | 12 | 10 | 1.69% | 0.67% | 3,968,967 |  |  |  |
| 1989 | 9வது | ஜெ. ஜெயலலிதா | 11 | 1 | 1.50% | 0.19% | 4,518,649 | எதிர்க்கட்சி |  |
| 1991 | 10வது | 11 | 1.62% | 0.12% | 4,470,542 |  |  |  |  |
| 1996 | 11வது | 10 | 11 | 0.64% | 0.98% | 2,130,286 |  |  |  |
| 1998 | 12வது | 23 | 18 | 1.83% | 1.19% | 6,731,550 |  |  |  |
| 1999 | 13வது | 29 | 8 | 1.93% | 0.10% | 7,046,953 | எதிர்க்கட்சி |  |  |
| 2004 | 14வது | 33 | 10 | 2.19% | 0.26% | 8,547,014 |  |  |  |
| 2009 | 15வது | 23 | 9 | 1.67% | 0.52% | 6,953,591 | rowspan=2 |  |  |
| 2014 | 16வது | 40 | 28 | 3.31% | 1.64% | 18,111,579 |  |  |  |
| 2019 | 17வது | ஓ. பன்னீர்செல்வம் மற்றும் எடப்பாடி கே. பழனிசாமி | 22 | 36 | 1.37% | 1.94% | 8,307,345 |  |  |
| 2024 | 18வது | எடப்பாடி கே. பழனிசாமி | 35 | *இன்னும் அறிவிக்கப்படவில்லை* | } |  |  |  |  |